CELEX: 32022R0212
Language: fi
Date: 2022-02-17 00:00:00
Title: Neuvoston asetus (EU) 2022/212, annettu 17 päivänä helmikuuta 2022, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta

18.2.2022   
               
               
                  FI
               
               
                  Euroopan unionin virallinen lehti
               
               
                  L 37/4
               
            
         NEUVOSTON ASETUS (EU) 2022/212,
         annettu 17 päivänä helmikuuta 2022,
         Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Valko-Venäjän tilanteen johdosta määrättävistä rajoittavista toimenpiteistä 15 päivänä lokakuuta 2012 annetun neuvoston päätöksen 2012/642/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksessa (EY) N:o 765/2006 (2) säädetään muun muassa sellaisten henkilöiden, yhteisöjen tai elinten varojen ja taloudellisten resurssien jäädyttämisestä ja kielletään varojen tai taloudellisten resurssien asettaminen sellaisten henkilöiden, yhteisöjen ja elinten saataville, jotka ovat vastuussa vakavista ihmisoikeusloukkauksista tai kansalaisyhteiskunnan ja demokraattisen opposition tukahduttamisesta tai joiden toiminta muulla tavoin heikentää vakavasti demokratiaa tai oikeusvaltioperiaatteen toteutumista Valko-Venäjällä tai jotka hyötyvät Lukašenkan hallinnosta tai tukevat sitä tai jotka järjestävät tai ovat osallisina sellaisissa Lukašenkan hallinnon toimissa, joilla helpotetaan unionin ulkorajojen laitonta ylittämistä tai kiellettyjen tavaroiden siirtämistä ja rajoitettujen tavaroiden laitonta siirtämistä, mukaan lukien vaaralliset tavarat, jonkin jäsenvaltion alueelle.
                  
               
                     (2)
                  
                  
                     Asetuksella (EY) N:o 765/2006 pannaan täytäntöön päätöksessä 2012/642/YUTP säädetyt toimenpiteet.
                  
               
                     (3)
                  
                  
                     Neuvosto hyväksyi 24 päivänä kesäkuuta 2021 päätöksen (YUTP) 2021/1031 (3), jolla otettiin käyttöön uusia kohdennettuja taloudellisia rajoittavia toimenpiteitä, ja asetuksen (EU) 2021/1030 (4), jolla muutettiin asetus (EY) N:o 765/2006. Päätöksessä (YUTP) 2021/1031 ja asetuksessa (EU) 2021/1030 säädetään erityisistä alakohtaisista rajoituksista.
                  
               
                     (4)
                  
                  
                     Neuvosto hyväksyi 17 päivänä helmikuuta 2022 päätöksen (YUTP) 2022/218 (5), jolla otetaan käyttöön tiettyjä muutoksia toimenpiteiden tehokkuuden ja yhdenmukaisen soveltamisen varmistamiseksi. Kyseiset muutokset on tarpeen sisällyttää asetukseen (EY) N:o 765/2006, jotta toimenpiteet voidaan panna täytäntöön asianmukaisesti ja yhdenmukaisesti kaikkialla unionissa.
                  
               
                     (5)
                  
                  
                     Asetus (EY) N:o 765/2006 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 765/2006 seuraavasti:
            
                        1)
                     
                     
                        Korvataan otsikko seuraavasti:
                        ”Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjän tilanteen johdosta määrättävistä rajoittavista toimenpiteistä”.
                     
                  
                        2)
                     
                     
                        Lisätään 1 artiklaan alakohdat seuraavasti:
                        
                                    ”13)
                                 
                                 
                                    ’välityspalveluilla’
                                    
                                                i)
                                             
                                             
                                                sellaisista liiketoimista neuvottelemista tai sellaisten liiketoimien järjestelemistä, jotka koskevat tavaroiden ja teknologian tai rahoituspalvelujen ja teknisten palvelujen ostoa, myyntiä tai toimittamista, myös kolmannesta maasta johonkin toiseen kolmanteen maahan; tai
                                             
                                          
                                                ii)
                                             
                                             
                                                tavaroiden ja teknologian tai rahoituspalvelujen ja teknisten palvelujen myyntiä tai ostoa, myös silloin kun ne sijaitsevat kolmansissa maissa ja siirretään johonkin toiseen kolmanteen maahan;
                                             
                                          
                              
                                    14)
                                 
                                 
                                    ’julkisella yrityksellä’ Valko-Venäjälle sijoittautunutta yritystä, joka ei ole luottolaitos ja joka on yli 50-prosenttisesti julkisomisteinen tai julkisessa määräysvallassa 1 päivänä kesäkuuta 2021;
                                 
                              
                                    15)
                                 
                                 
                                    ’vaateella’ mitä tahansa vaadetta, joka on esitetty ennen tämän asetuksen voimaantulopäivää tai sen aikana tai sen jälkeen ja joka perustuu tai liittyy johonkin sopimukseen tai liiketoimeen riippumatta siitä, perustuuko vaade oikeudelliseen menettelyyn; vaateisiin kuuluvat erityisesti seuraavat:
                                    
                                                i)
                                             
                                             
                                                suoritusvaade, joka koskee sopimukseen tai liiketoimeen perustuvaa tai siihen liittyvää velvoitetta,
                                             
                                          
                                                ii)
                                             
                                             
                                                vaade, joka koskee missä tahansa muodossa olevan joukkolainan, rahallisen vakuuden tai korvauksen pidentämistä tai maksamista,
                                             
                                          
                                                iii)
                                             
                                             
                                                sopimukseen tai liiketoimeen liittyvä korvausvaade,
                                             
                                          
                                                iv)
                                             
                                             
                                                vastavaade,
                                             
                                          
                                                v)
                                             
                                             
                                                vaade tunnustaa tai panna täytäntöön, myös eksekvatuurimenettelyllä, missä tahansa annettu tuomio, välitystuomio tai vastaava päätös;
                                             
                                          
                              
                                    16)
                                 
                                 
                                    ’sopimuksella tai liiketoimella’ mitä tahansa liiketointa riippumatta sen muodosta tai sovellettavasta lainsäädännöstä taikka siitä, sisältyykö siihen yksi tai useampi samojen tai eri osapuolten välinen sopimus tai vastaava velvoite; tällöin ’sopimuksella’ tarkoitetaan myös joukkolainaa, vakuutta tai korvausta, erityisesti rahallista vakuutta tai rahallista korvausta, ja luottoa, riippumatta siitä, ovatko ne oikeudellisesti riippumattomia, ja kaikkia liiketoimeen liittyviä ehtoja, jotka perustuvat tai ovat yhteydessä siihen.”
                                 
                              
                  
                        3)
                     
                     
                        Lisätään 1 e artiklaan kohdat seuraavasti:
                        
                           ”3.   Kielletään
                           
                                       a)
                                    
                                    
                                       kaksikäyttötuotteisiin ja -teknologiaan tai tällaisten tuotteiden tai teknologian toimitukseen, valmistukseen, huoltoon ja käyttöön liittyvän teknisen avun tai välityspalvelujen tarjoaminen suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille tai Valko-Venäjällä käytettäväksi, jos tuotteet ovat tai voivat olla joko kokonaan tai osittain sotilaskäyttöön tai sotilaalliselle loppukäyttäjälle tarkoitettuja;
                                    
                                 
                                       b)
                                    
                                    
                                       kaksikäyttötuotteisiin ja -teknologiaan liittyvän rahoituksen tai rahoitustuen, mukaan lukien erityisesti avustukset, lainat ja vientiluottovakuutukset, myöntäminen suoraan tai välillisesti tällaisten tuotteiden myyntiin, toimitukseen, siirtoon tai vientiin tai niihin liittyvän teknisen avun tarjoamiseen Valko-Venäjällä oleville luonnollisille henkilöille, oikeushenkilöille, yhteisöille tai elimille tai Valko-Venäjällä käytettäväksi, jos tuotteet ovat tai voivat olla joko kokonaan tai osittain sotilaskäyttöön tai sotilaalliselle loppukäyttäjälle tarkoitettuja.
                                    
                                 
                        
                           4.   Edellä 3 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, tai tällaisten sopimusten täytäntöön panemiseksi tarvittavien liitännäissopimusten täytäntöönpanoa.”
                        
                     
                  
                        4)
                     
                     
                        Korvataan 1 f artiklan 3 ja 4 kohta seuraavasti:
                        
                           ”3.   Edellä 1 ja 2 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoa.
                        
                        
                           4.   Edellä 1 ja 2 kohdassa säädettyjä kieltoja ei sovelleta sellaisten kaksikäyttötuotteiden ja -teknologian vientiin, myyntiin, toimitukseen eikä siirtoon eikä niihin liittyvään teknisen tai rahoitusavun tarjoamiseen, jotka on tarkoitettu olemassa olevien siviilikäyttöön tarkoitettujen ydinvoimavarojen huoltoon ja turvallisuuteen.”
                        
                     
                  
                        5)
                     
                     
                        Korvataan 1 g artiklan 2 kohta seuraavasti:
                        
                           ”2.   Liite VI sisältää tuotteet, joita käytetään tupakkatuotteiden valmistuksessa tai tuotannossa.”
                        
                     
                  
                        6)
                     
                     
                        Korvataan 1 h artiklan 1 ja 2 kohta seuraavasti:
                        
                           ”1.   Kielletään
                           
                                       a)
                                    
                                    
                                       liitteessä VII lueteltujen öljytuotteiden ja kaasumaisten hiilivetytuotteiden suora tai välillinen tuonti unioniin, jos ne
                                       
                                                   i)
                                                
                                                
                                                   ovat peräisin Valko-Venäjältä; tai
                                                
                                             
                                                   ii)
                                                
                                                
                                                   on tuotu Valko-Venäjältä;
                                                
                                             
                                 
                                       b)
                                    
                                    
                                       liitteessä VII lueteltujen, Valko-Venäjällä olevien tai sieltä peräisin olevien öljytuotteiden ja kaasumaisten hiilivetytuotteiden suora tai välillinen ostaminen;
                                    
                                 
                                       c)
                                    
                                    
                                       liitteessä VII lueteltujen öljytuotteiden ja kaasumaisten hiilivetytuotteiden kuljetus, jos ne ovat peräisin Valko-Venäjältä tai jos ne viedään Valko-Venäjältä mihin tahansa muuhun maahan.
                                    
                                 
                                       d)
                                    
                                    
                                       edellä a, b ja c alakohdassa säädettyihin kieltoihin liittyvän teknisen avun tai välityspalvelujen tarjoaminen ja rahoituksen tai rahoitusavun, mukaan lukien johdannaiset, sekä vakuutusten ja jälleenvakuutusten myöntäminen suoraan tai välillisesti.
                                    
                                 
                        
                           2.   Edellä 1 kohdassa säädettyjä kieltoja ei sovelleta sellaisten liitteessä VII lueteltujen öljytuotteiden ja kaasumaisten hiilivetytuotteiden ostoihin Valko-Venäjällä, jotka ovat tarpeen ostajan olennaisten tarpeiden tyydyttämiseksi Valko-Venäjällä tai humanitaarisiin hankkeisiin Valko-Venäjällä.”
                        
                     
                  
                        7)
                     
                     
                        Lisätään 1 h artiklaan kohta seuraavasti:
                        
                           ”4.   Edellä oleva 1 kohta ei rajoita kolmannesta maasta peräisin olevien liitteessä VII lueteltujen öljytuotteiden ja kaasumaisten hiilivetytuotteiden vapaata kauttakulkua Valko-Venäjän kautta.”
                        
                     
                  
                        8)
                     
                     
                        Korvataan 1 i artiklan 2 kohta seuraavasti:
                        
                           ”2.   Edellä 1 kohdassa säädetyt kiellot eivät rajoita sellaisten sopimusten täytäntöönpanoa, jotka on tehty ennen 25 päivää kesäkuuta 2021, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoa. Tätä artiklaa sovellettaessa sopimuksiin sisältyy oikeudellisesti sitovia puitesopimuksia, joissa on päättymispäivä ja joissa määrätään ennen 25 päivää kesäkuuta 2021 sovittuihin edellytyksiin perustuvista hintojen ja määrien mukautuksista.
                           Tätä kohtaa ei sovelleta mihinkään sellaiseen sopimukseen, johon ei sisälly osapuolten välisiä velvoittavia sitoumuksia.”
                        
                     
                  
                        9)
                     
                     
                        Korvataan 1 j artiklan a–d alakohta seuraavasti:
                        
                                    ”a)
                                 
                                 
                                    Valko-Venäjän tasavalta, sen hallitus, sen julkiset elimet, yhtiöt tai virastot;
                                 
                              
                                    b)
                                 
                                 
                                    liitteessä IX lueteltu Valko-Venäjälle sijoittautunut merkittävä luottolaitos, joka on yli 50-prosenttisesti julkisomisteinen tai julkisessa määräysvallassa 1 päivänä kesäkuuta 2021;
                                 
                              
                                    c)
                                 
                                 
                                    unionin ulkopuolelle sijoittautunut oikeushenkilö, yhteisö tai elin, jonka omistusoikeuksista tämän artiklan a tai b alakohdassa tarkoitettu yhteisö omistaa suoraan tai välillisesti yli 50 prosenttia; tai
                                 
                              
                                    d)
                                 
                                 
                                    tämän artiklan a, b tai c alakohdassa tarkoitetun yhteisön puolesta tai johdolla toimiva luonnollinen henkilö, oikeushenkilö, yhteisö tai elin.”
                                 
                              
                  
                        10)
                     
                     
                        Korvataan 1 k artiklan 1 kohdan a–d alakohta seuraavasti:
                        
                                    ”a)
                                 
                                 
                                    Valko-Venäjän tasavallalle, sen hallitukselle, sen julkisille elimille, yhtiöille tai virastoille;
                                 
                              
                                    b)
                                 
                                 
                                    liitteessä IX luetellulle Valko-Venäjälle sijoittautuneelle merkittävälle luottolaitokselle, joka on yli 50-prosenttisesti julkisomisteinen tai julkisessa määräysvallassa 1 päivänä kesäkuuta 2021;
                                 
                              
                                    c)
                                 
                                 
                                    unionin ulkopuolelle sijoittautuneelle oikeushenkilölle, yhteisölle tai elimelle, jonka omistusoikeuksista tämän kohdan a tai b alakohdassa tarkoitettu yhteisö omistaa suoraan tai välillisesti yli 50 prosenttia; tai
                                 
                              
                                    d)
                                 
                                 
                                    tämän kohdan a, b tai c alakohdassa tarkoitetun yhteisön puolesta tai johdolla toimivalle luonnolliselle henkilölle, oikeushenkilölle, yhteisölle tai elimelle.”
                                 
                              
                  
                        11)
                     
                     
                        Korvataan 1 l artiklan i alakohta seuraavasti:
                        
                                    ”i)
                                 
                                 
                                    Valko-Venäjän tasavallalle, sen hallitukselle, sen julkisille elimille, yhtiöille tai virastoille; tai”
                                 
                              
                  
                        12)
                     
                     
                        Korvataan 2 a artikla seuraavasti:
                        
                           ”2 a artikla
                           Luonnollisten henkilöiden, oikeushenkilöiden, yhteisöjen tai elinten toimista ei seuraa asianomaisille minkäänlaista vastuuvelvollisuutta, jos he tai ne eivät tienneet eikä heillä tai niillä ollut perusteltua syytä epäillä, että heidän tai niiden toimet rikkoisivat tässä asetuksessa säädettyjä toimenpiteitä.”
                        
                     
                  
                        13)
                     
                     
                        Korvataan 3 artiklan 1 kohdan d alakohta seuraavasti:
                        
                                    ”d)
                                 
                                 
                                    on tarkoitettu yksinomaan:
                                    
                                                i)
                                             
                                             
                                                humanitaarisiin tarkoituksiin, mukaan lukien lentojen toteuttaminen henkilöiden evakuoimiseksi tai kotiuttamiseksi, taikka aloitteisiin, joilla tuetaan luonnonkatastrofien, ydinonnettomuuksien tai kemiallisten katastrofien uhreja;
                                             
                                          
                                                ii)
                                             
                                             
                                                lentojen toteuttamiseen kansainvälisten adoptiomenettelyjen puitteissa;
                                             
                                          
                                                iii)
                                             
                                             
                                                sellaisten lentojen toteuttamiseen, jotka ovat tarpeen osallistumiseksi kokouksiin, joiden tavoitteena on löytää ratkaisu Valko-Venäjän kriisiin tai edistää rajoittavien toimenpiteiden poliittisia tavoitteita;
                                             
                                          
                                                iv)
                                             
                                             
                                                EU:n lentoliikenteen harjoittajan suorittamaan pakkolaskuun tai hätätilanteessa toteutettavaan lentoonlähtöön tai ylilentoon;”.
                                             
                                          
                              
                  
                        14)
                     
                     
                        Lisätään artiklat seuraavasti:
                        
                           ”3 a artikla
                           
                              1.   Poiketen siitä, mitä 2 artiklan 1 kohdassa säädetään, toimivaltaiset viranomaiset voivat antaa luvan tiettyjen jäädytettyjen varojen tai taloudellisten resurssien vapauttamiseen, jos seuraavat edellytykset täyttyvät:
                              
                                          a)
                                       
                                       
                                          varoihin tai taloudellisiin resursseihin kohdistuu välimiesoikeuden päätös, joka on annettu ennen sitä päivää, jona 2 artiklassa tarkoitettu luonnollinen henkilö, oikeushenkilö, yhteisö tai elin on merkitty liitteessä I olevaan luetteloon, tai unionissa annettu tuomioistuimen tai hallintoviranomaisen päätös tai asianomaisessa jäsenvaltiossa täytäntöönpanokelpoinen tuomioistuimen päätös, joka on annettu ennen tuota päivää tai sen jälkeen;
                                       
                                    
                                          b)
                                       
                                       
                                          varoja tai taloudellisia resursseja käytetään yksinomaan kattamaan edellä mainitulla päätöksellä turvatut tai vahvistetut vaateet niiden sovellettavien lakien ja määräysten asettamissa rajoissa, jotka koskevat tällaisia vaateita esittäneiden henkilöiden oikeuksia;
                                       
                                    
                                          c)
                                       
                                       
                                          päätöstä ei ole annettu liitteessä I luetellun luonnollisen henkilön, oikeushenkilön, yhteisön tai elimen eduksi; ja
                                       
                                    
                                          d)
                                       
                                       
                                          päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista.
                                       
                                    
                           
                              2.   Asianomaisen jäsenvaltion on ilmoitettava muille jäsenvaltioille ja komissiolle 1 kohdan nojalla annetusta luvasta kahden viikon kuluessa sen antamisesta.”
                           
                        
                        
                           ”8 d artikla
                           
                              1.   Vaateita, jotka liittyvät sopimukseen tai liiketoimeen, jonka suorittamiseen ovat vaikuttaneet suoraan tai välillisesti, kokonaan tai osittain toimenpiteet, jotka on otettu käyttöön tämän asetuksen nojalla, mukaan lukien korvausvaateet tai muut senkaltaiset vaateet, kuten hyvitysvaatimukset tai vakuuteen perustuvat vaatimukset, erityisesti joukkolainan, vakuuden tai korvauksen, etenkin missä tahansa muodossa olevan rahallisen vakuuden tai rahallisen korvauksen, pidentämistä tai maksamista koskevat vaateet, ei oteta huomioon, jos vaateiden esittäjä on
                              
                                          a)
                                       
                                       
                                          liitteessä I lueteltu luonnollinen henkilö, oikeushenkilö, yhteisö tai elin;
                                       
                                    
                                          b)
                                       
                                       
                                          edellä 1 j, 1 k tai 1 l artiklassa tarkoitettu tai liitteissä V ja IX lueteltu yhteisö;
                                       
                                    
                                          c)
                                       
                                       
                                          muu valkovenäläinen henkilö, yhteisö tai elin, Valko-Venäjän hallitus mukaan lukien;
                                       
                                    
                                          d)
                                       
                                       
                                          henkilö, yhteisö tai elin, joka toimii tämän kohdan a, b tai c alakohdassa tarkoitetun henkilön, yhteisön tai elimen välityksellä tai puolesta.
                                       
                                    
                           
                              2.   Kaikissa vaateen täytäntöönpanoa koskevissa menettelyissä todistustaakka sen osoittamiseksi, että vaateen täyttäminen ei ole kiellettyä 1 kohdan nojalla, kuuluu henkilölle, joka vaatii vaateen täytäntöönpanoa.
                           
                           
                              3.   Tämä artikla ei vaikuta 1 kohdassa tarkoitettujen henkilöiden, yhteisöjen ja elinten oikeuteen saattaa sopimusvelvoitteiden täyttämättä jättämisen lainmukaisuus oikeuden tutkittavaksi tämän asetuksen mukaisesti.
                           
                        
                        
                           8 e artikla
                           
                              1.   Neuvosto, komissio ja unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, käsittelevät henkilötietoja, jotka ovat tarpeen niiden tämän asetuksen mukaisten tehtävien suorittamiseksi. Kyseisiin tehtäviin kuuluvat seuraavat:
                              
                                          a)
                                       
                                       
                                          neuvoston osalta liitteen I laatiminen ja muuttaminen;
                                       
                                    
                                          b)
                                       
                                       
                                          korkean edustajan osalta liitteen I muutosten valmisteleminen;
                                       
                                    
                                          c)
                                       
                                       
                                          komission osalta:
                                          
                                                      i)
                                                   
                                                   
                                                      liitteen I sisällön vieminen sähköiseen konsolidoituun luetteloon unionin taloudellisten pakotteiden kohteena olevista henkilöistä, ryhmistä ja yhteisöistä sekä interaktiiviseen pakotekarttaan; sekä luettelo että pakotekartta ovat julkisesti saatavilla;
                                                   
                                                
                                                      ii)
                                                   
                                                   
                                                      tässä asetuksessa säädettyjen toimenpiteiden vaikutusta koskevien tietojen, kuten jäädytettyjen varojen arvoa ja toimivaltaisten viranomaisten myöntämiä lupia koskevien tietojen, käsittely.
                                                   
                                                
                                    
                           
                              2.   Neuvosto, komissio ja korkea edustaja voivat tarvittaessa käsitellä luetteloon merkittyjen luonnollisten henkilöiden tekemiin rikoksiin, heille annettuihin rikostuomioihin tai heitä koskeviin turvatoimenpiteisiin liittyviä asiaankuuluvia tietoja vain siinä määrin kuin tällainen käsittely on tarpeen liitteen I laatimista varten.
                           
                           
                              3.   Tämän asetuksen soveltamiseksi neuvosto, komissio ja korkea edustaja nimetään Euroopan parlamentin ja neuvoston asetuksen (EU) 2018/1725 (*) 3 artiklan 8 alakohdassa tarkoitetuksi rekisterinpitäjäksi, jotta voidaan varmistaa, että asianomaiset luonnolliset henkilöt voivat käyttää asetuksen (EU) 2018/1725 mukaisia oikeuksiaan.
                           
                        
                        
                           (*)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).”"
                        
                     
                  
                        15)
                     
                     
                        Muutetaan liite IV tämän asetuksen liitteen I mukaisesti.
                     
                  
                        16)
                     
                     
                        Muutetaan liite VII tämän asetuksen liitteen II mukaisesti.
                     
                  
                        17)
                     
                     
                        Muutetaan liite VIII tämän asetuksen liitteen III mukaisesti.
                     
                  
                        18)
                     
                     
                        Muutetaan liite IX tämän asetuksen liitteen IV mukaisesti.
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 285, 17.10.2012, s. 1.
         
            (2)  Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjää koskevista rajoittavista toimenpiteistä (EUVL L 134, 20.5.2006, s. 1).
         
            (3)  Neuvoston päätös (YUTP) 2021/1031, annettu 24 päivänä kesäkuuta 2021, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta (EUVL L 224 I, 24.6.2021, p. 15).
         
            (4)  Neuvoston asetus (EU) 2021/1030, annettu 24 päivänä kesäkuuta 2021, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta (EUVL L 224 I, 24.6.2021, p. 1).
         
            (5)  Neuvoston päätös (YUTP) 2022/218, annettu 17 päivänä helmikuuta 2022, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta (katso tämän virallisen lehden sivu 41).
      
      
         
            LIITE I
            Korvataan liitteessä IV ilmaisu ”tunkeutumisohjelmisto (intrusion software)” seuraavasti:
            
               ”järjestelmät, laitteet ja niiden komponentit, jotka on erityisesti suunniteltu tai muunnettu Euroopan parlamentin ja neuvoston asetuksessa (EU) 2021/821 (*) määritellyn ’tunkeutumisohjelmiston’ luomista, komentojen antamista ja valvontaa tai toimitusta varten.
            
            
               (*)  Euroopan parlamentin ja neuvoston asetus (EU) 2021/821, annettu 20 päivänä toukokuuta 2021, kaksikäyttötuotteiden vientiä, välitystä, teknistä apua, kauttakulkua ja siirtoa koskevan unionin valvontajärjestelmän perustamisesta (EUVL L 206, 11.6.2021, s. 1).””
         
      
      
         
            LIITE II
            Korvataan liitteen VII otsikko seuraavasti:
            
               ”LUETTELO 1 h ARTIKLASSA TARKOITETUISTA ÖLJYTUOTTEISTA JA KAASUMAISISTA HIILIVETYTUOTTEISTA”.
            
         
      
      
         
            LIITE III
            Korvataan liite VIII seuraavasti:
            
               
                  
                     ”LIITE VIII
                     
                                 Tavaran nimi
                              
                              
                                 Yhdistetyn nimikkeistön (CN) koodi  (1)
                                 
                              
                           
                                 Kaliumkloridi, jonka kaliumpitoisuus K2O:na laskettuna on enintään 40 painoprosenttia kuivasta vedettömästä tuotteesta
                              
                              
                                 3104 20 10 
                              
                           
                                 Kaliumkloridi, jonka kaliumpitoisuus K2O:na laskettuna on suurempi kuin 62 painoprosenttia kuivasta vedettömästä tuotteesta (*)
                                 
                              
                              
                                 3104 20 90 
                              
                           
                                 Kivennäis- tai kemialliset lannoitteet, joissa on kolmea lannoittavaa ainetta: typpeä, fosforia ja kaliumia
                              
                              
                                 3105 20 10 
                                 3105 20 90 
                              
                           
                                 Kivennäis- tai kemialliset lannoitteet, joissa on kahta lannoittavaa ainetta: fosforia ja kaliumia
                              
                              
                                 3105 60 00 
                              
                           
                                 Muut lannoitteet, joissa on kaliumkloridia
                              
                              
                                 ex 3105 90 20 
                                 ex 3105 90 80 
                              
                           
               ”
            
               (1)  https://eur-lex.europa.eu/legal-content/FI/TXT/PDF/?uri=OJ:L:2020:361:FULL&from=FI
            
               (*)  Jos, kuten akkreditoidun laboratorion myöntämissä tarvittavissa asiakirjoissa vahvistetaan, aluksi saadun mittaustuloksen mukaan kaliumpitoisuus ei ollut yli 62 % mutta myöhemmin toimivaltaisen viranomaisen mittaamana ylitti tämän raja-arvon, kaliumpitoisuuden katsotaan olevan toimivaltaisen viranomaisen mittaustulos, josta vähennetään:
            
                        —
                     
                     
                        sallitun poikkeaman absoluuttinen arvo massaprosentteina lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 liitteen II mukaisesti ja;
                     
                  
                        —
                     
                     
                        16 päivästä heinäkuuta 2022 alkaen, EU-lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta sekä EY:n lannoitteista annetun asetuksen (EY) N:o 2003/2003 kumoamisesta 5 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1009 liitteessä III olevassa III osassa säädetty poikkeama prosenttiyksikköinä absoluuttisina arvoina.
                     
                  Toimivaltaisen viranomaisen suorittama kaliumtuotteiden kaliumpitoisuuden arviointi tämän asetuksen noudattamisen varmistamiseksi tehdään ennen kaliumtuotteiden luovutusta vapaaseen liikkeeseen unionissa.
         
      
      
         
            LIITE IV
            Korvataan liite IX seuraavasti:
            
               
                  
                     ”LIITE IX
                     LUETTELO 1 j JA 1 k ARTIKLOISSA TARKOITETUISTA MERKITTÄVISTÄ LUOTTOLAITOKSISTA
                     Belarusbank
                     Belinvestbank (Valko-Venäjän kehitys- ja jälleenrakennuspankki)
                     Belagroprombank
                     Bank Dabrabyt
                     Development Bank of the Republic of Belarus (Valko-Venäjän tasavallan kehityspankki).
                  
               ”